Adobáu

L'adobáu o adobu ye un mestu gastronómicu de delles sustancies, que se-y da a la carne, al pexe, p'ameyorar el tastu, pa caltenelo. Dalgunes d'estes sustancies puen ser el pimentón, l'oriéganu, el sal, l'ayu y vinagre) entemecíos según el llugar o rexón. Una carne n'adobu o adobao ye la que se prepara con esti mestu. 

Cabritu n'adobu n'Asturies
Nel pueblu de Villoria, (Asturies) preparen esta mena de cabritu, abondo popular, magar qu'en tola xeografía d'Asturies podemos atopar munches recetes de carne adobao.

 Tresnar l'adobu pal cabritu: faise un mayáu colos ayos, el perexil, la yerbabona y el sal.
 Entemecer el mayáu col romeru y el tomillu tamién. Coyer el mayáu cola mano y esfronar nel cabritu. Déxase na nevera demientres 4 hores.
 Nuna fonte pal fornu, echar un chorru d'aceite d'oliva. Tayar la cebolla en xuliana y facer un estru con ella. Sazonalu. Allúgase'l cabritu sobro la cebolla col adobu esfronáu nel pelleyu. Riégase con Vinu (blancu, tintu) y daqué más d'aceite si fore aconseyable.
 Métese nel fornu, yá calecíu, demientres 1/2 hora a potencia máxima. Dempués d'esi tiempu, báxase la temperatura a 180° y riégase de contino col caldu del asáu.
 Acompangar d'unes bones pataques asturianes en panadera y/o pimientos tamién asaos con ayos enteros.

 Referencies 

 Enllaces esternos 

Categoría:Gastronomía
Categoría:Wikipedia:Artículos con plantía Otros usos a páxines que nun esisten